Уикимедия
Фондация „Уикимедия“ е родителската организация на Уикипедия, Уикиречник, Уикицитат, Уикикниги (включително Уикиджуниър и Уикиверситет – Wikiversity), Уикиизточник, Общомедия, Уикивидове, и Уикиновини. Тя е организация с нестопанска цел базирана в Сейнт Питърсбърг, Флорида, САЩ. Съществуването на фондацията е официално обявено на 20 юни 2003 г. от съоснователя на Уикипедия Джими Уейлс. През април 2005 тя е одобрена от данъчните служби на САЩ като образователна фондация, което означава, че всички дарения за нея се приспадат от данъците, дължими от дарителите.

Цел на фондацията 
Целта на фондация Уикимедия е да разработи и поддържа уики-базирани проекти с отворено съдържание и безплатно да предоставя цялото съдържание на тези проекти на обществото.

В допълнение към многоезичната енциклопедия „Уикипедия“, фондацията ръководи многоезиков речник, наречен Уикиречник (Wiktionary), сборник от цитати наречен Уикицитат, хранилище на текстове-източници на който и да е език (Уикиизточник), и колекция от текстове на електронни книги за ученици и студенти (като учебници и книги, които са обществена собственост) наречен Уикикниги. Уикиджуниър е под-проект на „Уикикниги“ за деца.

Продължителният растеж на проектите на „Уикимедия“ зависи най-вече от дарения, но фондацията се опитва да допълва своите приходи от други източници, като федерални субсидии и спонсори.

Една от основните цели на фондация „Уикимедия“ е да донесе безплатна енциклопедия на всички хора по земята, в това число на тези, които нямат електричество, компютри и дори чиста питейна вода.

История и растеж 
През 2007 г. по-малко от половин процент от хората в интернет са използвали wikipedia.org на ден. През 2008 г. нараства на 2%. За да обслужим експоненциално нарастващия брой читатели, бюджетът на Уикимедия нарасна от 15 000 долара през 2003 г. и 125 000 долара през 2004 г., до над 700 000 долара през 2008 г.

 април 2005: Уикимедия официално е призната за образователна фондация от данъчните служби на САЩ.
 ноември 2005: На Уикимедия е предложено членство в Световната технологична мрежа (World Technology Network).

Проекти 
Фондация Уикимедия е родителската организация на следните Уики-проекти:
 Общомедия е хранилище на свободни картинки, звукови и други файлове. Проектът започва на 7 септември 2004 г.
 Уикипедия е многоезична, мрежово-базирана свободна енциклопедия. Проектът започва на 15 януари 2001
 Уикицитат e колекция от цитати, както и информация за известни хора, цитати от книги и пословици. Начало на 27 юни 2003 г.
 Уикиречник) е многоезичен, уеб-базиран речник на над 150 езика. Проектът започва на 12 декември 2002 г.
 Уикикниги библиотека с учебници, ръководства и други образователни текстове. Проектът стартира на 10 юли 2003 г.
 Уикиновини е източник на новини със свободно съдържание, който дава възможност на всеки да съобщава новини от широк кръг от теми. След кратка демонстрационна фаза през ноември 2004, английската бета-версия (Wikinews) започва да работи от 3 декември 2004. Уикиновини е замислен на български стартира на 6 февруари 2005 г.
 Уикиизточник е свободна уикибиблиотека от текстове-източници. Стартира през 2003 година.
 Уикиданни е база данни предназначена за общо хранилище на данни, използвани от всички проекти, например Уикипедия, както и от всеки желаещ.

Настоятелство 
Настоятелството е върховен орган на власт във Фондацията, което се състои сега от 10 души:

 , председател (до юли 2012 г.);
 , заместник-председател (до декември 2011 г.);
 , изпълнителен секретар (до юли 2012 г.), избрана на вътрешни избори през 2010 г.;
 Стюарт Уест, касиер (до декември 2011 г.);
  (до декември 2012 г.);
  (до декември 2012 г.);
 Самюъл Клейн (до юли 2012 г.);
  (до юли 2012 г.), избран на вътрешни избори през 2010 г.;
 Джими Уелс (до декември 2011);
  (до юли 2012 г.).

Съветът е съставен от избрани и назначени членове. Избраните се сменят през юни или юли, в зависимост от датата на изборите, назначените – през декември.

Източници

Вижте също 
 Специални:SiteMatrix – Списък на уикитата на Уикимедия

Източници

Външни препратки 
 Официален сайт на фондацията
 Corporate Charter of Wikimedia Foundation Inc.  две страници във файл във формат TIFF, намиращ се на сайта на Florida Department of State, Divisions of Corporations 
 Public Record for Wikimedia Foundation Inc. на сайта на Florida Department of State 
 Sheldon Rampton's WikiEN-l post 
 Интервю с Джими Уейлс, основател на Уикимедия  

Култура в Сейнт Питърсбърг
Организации във Флорида
Фондации в САЩ
Краудсорсинг
Основани в САЩ през 2003 година